RS เปิดบ่ายวิ่งต่อรับมาตรการเยียวยาทีวีดิจิทัล โบรกฯเคาะเป้า 22.50 บ. อัพไซด์ทะลุ57%
RS เปิดบ่ายวิ่งต่อรับมาตรการเยียวยาทีวีดิจิทัล โบรกฯเคาะเป้า 22.50 บ. อัพไซด์ทะลุ57% ล่าสุด ณ เวลา 14.40 น. อยู่ที่ระดับ 16.20 บาท ปรับตัวขึ้น 0.70 บาท หรือ 4.52% สูงสุดที่  16.30 บาท ต่ำสุดที่ 15.60 บาท ด้วยมูลค่าซื้อขาย 206.57 ล้านบาท
4 ธ.ค. 2561

ผู้สื่อข่าวรายงานว่า ราคาหุ้นบริษัท อาร์เอส จำกัด (มหาชน) หรือ RS ล่าสุด เปิดตลาดภาคบ่าย 14.40 น. อยู่ที่ระดับ 16.20 บาท ปรับตัวขึ้น 0.70 บาท หรือ 4.52% สูงสุดที่  16.30 บาท ต่ำสุดที่ 15.60 บาท ด้วยมูลค่าซื้อขาย 206.57 ล้านบาท

โดยวานนี้ (3 ธ.ค.) นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า การแก้ไขปัญหาทีวีดิจิทัลในระยะยาว ซึ่งทีวีดิจิทัล ยังมีวงเงินที่จะต้องชำระเหลืออีกประมาณ 1 หมื่นล้านบาท นั้นทางกสทช.อยู่ระหว่างรอดูการประมูลคลื่นความถี่ 700 MHz ที่จะมีขึ้นในปี 62 ว่าจะออกมาอย่างไร เนื่องด้วยอาจจะมีการพิจารณายกเว้นการชำระค่าใบอนุญาตทีวีดิจิทัลในส่วนที่เหลือจะทำได้หรือไม่ เพื่อเยียวยาให้กับผู้ประกอบการ
ขณะที่ค่า MUX ที่ปัจจุบันมีอยู่ 5 MUX รองรับการออกอากาศช่องทีวีดิจิทัลจำนวน 48 ช่อง ก็จะต้องปรับลดลงให้เหลือ 4 MUX โดยจะลดในส่วนของช่องกองทัพบก เพื่อให้เป็นไปตามจำนวนช่องทีวีดิทัลที่มีอยู่ปัจจุบัน 27 ช่อง อย่างไรก็ตามการเยียวยาทีวีดิจิทัลที่ได้รับผลกระทบ จะนำเงินในส่วนของการประมูลคลื่นความถี่ 700 MHz ไปเยียวยา ส่วนที่เหลือจะนำส่งเป็นรายได้ของรัฐ
ด้าน บล.เคทีซีมิโก้ แนะนำ “ซื้อ” ราคาเป้าหมาย 25.50 บาท/หุ้น หลังธุรกิจ MPC กลับมาฟื้นตัวเต็มที่ หลังจากผ่านช่วง 2 ไตรมาสที่ไม่ค่อยราบรื่นนัก คาด RS จะรายงานกำไรสูงสุดของปีที่ 158 ล้านบาท ในไตรมาส 4/2561 แม้ว่าธุรกิจทีวีจะยังแผ่วเนื่องจากเม็ดเงินโฆษณาชะลอตัว แต่ธุรกิจ MPC มีการฟื้นตัวอย่างเห็นได้ชัดในเดือน ต.ค. โดยทำยอดขายได้สูงสุดเป็นประวัติการณ์ เรายังมีความเชื่อมั่นต่อแนวโน้มการเติบโตของ RS จากธุรกิจ MPC และคงคำแนะนำ “ซื้อ” ราคาเป้าหมายปี 2562 ที่ 25.50 อนึ่ง ได้ปรับลดประมาณการกำไรปกติปี 2561 ลง 3% เพื่อสะท้อนกำไรปกติที่ต่ำกว่าคาดในไตรมาส 3/2561 แต่ไม่ส่งผลต่อประมาณการกำไรปีหน้า
 
 